Sjö hundruð Danir til Kiel
Danska meistaraliðið AG frá Kaupmannahöfn, með þá Arnór Atlason, Guðjón Val Sigurðsson, Snorra Stein Guðjónsson og Ólaf Stefánsson í broddi fylkingar, mætir þýska stórliðinu Kiel í Meistaradeild Evrópu í handknattleik á sunnudaginn. Alls hafa rétt um 700 Danir ákveðið að fylgja liðinu eftir til Þýskalands í leikinn.
Þeir 700 miðar sem AG fékk til að selja stuðningsmönnum sínum seldust upp á augabragði. Reiknað er með að Danirnir fari í 11 rútum til Kielar til að styðja lið sitt og mun ekki veita af. Uppselt er á leikinn í Kiel, eins og venjulega á heimaleiki liðsins, en heimamenn fengu um 9.300 aðgöngumiða.
AG er í efsta sæti D-riðils Meistaradeildarinnar með 10 stig að loknum sex leikjum. Kiel getur hrifsað efsta sæti riðilsins með sigri á sunnudaginn því liðið er nú í öðru sæti með níu stig.
Eins og kunnugt er þá þjálfar Alfreð Gíslason liði Kiel og með því leikur Aron Pálmarsson. Því hefur verið haldið fram að Guðjón Valur Sigurðsson, landsliðsmaður og leikmaður AG, gangi hugsanlega til liðs við við Kiel í sumar.
Danska meistaraliðið AG frá Kaupmannahöfn mætir þýska stórliðinu Kiel í Meistaradeild Evrópu í handknattleik á sunnudaginn.
Þeir 700 miðar sem AG fékk til að selja stuðningsmönnum sínum seldust upp á augabragði.
AG er í efsta sæti D-riðils Meistaradeildarinnar með 10 stig að loknum sex leikjum.
Kiel getur hrifsað efsta sæti riðilsins með sigri á sunnudaginn.